Nafarroako Parlamentuko Mahaiak, 2018ko otsailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, eskola-aurreinskripzioa egiteko epean ikastetxe publikoei buruz egin ohi den kanpainari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko otsailaren 12an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

– Hezkuntza Departamentuak egokitzat jotzen al du eskola-aurreinskripzioa egiteko epean ikastetxe publikoei buruz egin ohi den kanpaina?

– Uste al du kanpainaren leloak Nafarroako hezkuntza-sistemaren errealitatearen araberakoak direla?

– Departamentuak “Nire alaba bera den bezalakoa onartua izatea nahi dut” eta antzeko leloak egokitzat jotzen al ditu? Zer bizipen antzeman dira ikastetxeetan aipatu leloa baliagarri egin dezaketenak? Departamentuak zer neurri hartu ditu egoera konpontzeko?

– “Nire seme-alabek hezkuntza onena jasotzea nahi dut” eta antzeko leloak direla-eta, uste al du Departamentuak Nafarroako ikastetxe batzutan ikasleei ez dutela hezkuntza onena jasotzen? Zer ikastetxetan? Departamentuak zer neurri hartu ditu egoerari heltzeko?

– Zein da kanpaina kudeatu duen Departamentuko arduraduna?

Corellan, 2018ko otsailaren 6an

 Foru parlamentaria: Alberto Catalán Higueras